CELEX: 32007D0321
Language: sk
Date: 2007-05-02 00:00:00
Title: 2007/321/ES: Rozhodnutie Komisie z  2. mája 2007 , ktorým sa Spojené kráľovstvo oslobodzuje od určitých povinností súvisiacich s obchodovaním s osivom zelenín podľa smernice Rady 2002/55/ES [oznámené pod číslom K(2007) 1836]

9.5.2007   
            
            
               SK
            
            
               Úradný vestník Európskej únie
            
            
               L 119/48
            
         
      ROZHODNUTIE KOMISIE
   
   z 2. mája 2007,
   ktorým sa Spojené kráľovstvo oslobodzuje od určitých povinností súvisiacich s obchodovaním s osivom zelenín podľa smernice Rady 2002/55/ES
   [oznámené pod číslom K(2007) 1836]
   (Iba anglické znenie je autentické)
   (2007/321/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (1), najmä na jej článok 49,
   so zreteľom na žiadosť, ktorú predložilo Spojené kráľovstvo,
   keďže:
   
               (1)
            
            
               V zmysle smernice 2002/55/ES môže Komisia za určitých podmienok oslobodiť členský štát od povinností súvisiacich s obchodovaním s osivom zelenín, ktoré sú stanovené v uvedenej smernici.
            
         
               (2)
            
            
               Spojené kráľovstvo požiadalo o oslobodenie od povinností v súvislosti s určitými druhmi a jedným poddruhom.
            
         
               (3)
            
            
               Vzhľadom na to, že osivo týchto druhov a poddruhov sa v Spojenom kráľovstve bežne nerozmnožuje a bežné rozmnožovanie sa týka výhradne množiteľského a sadivového materiálu iného ako osivo, Spojené kráľovstvo by malo byť oslobodené od určitých povinností podľa smernice 2002/55/ES v súvislosti s príslušnými druhmi a poddruhmi.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Spojené kráľovstvo je oslobodené od povinnosti uplatňovať smernicu 2002/55/ES, s výnimkou článkov 2 až 20, článku 34 ods. 1 a článku 39, na tieto druhy a poddruhy:
   
               
                  Allium cepa L.
            
         
               
                           —
                        
                        
                           skupina Aggregatum
                           
                        
                     
            
               šalotka
            
         
               
                  Allium fistulosum L.
            
            
               cibuľa zimná (japonská cibuľa zväzková)
            
         
               
                  Allium sativum L.
            
            
               cesnak
            
         
               
                  Allium schoenoprasum L.
            
            
               cesnak pažítkový
            
         
               
                  Rheum rhabarbarum L.
            
            
               rebarbora
            
         Článok 2
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 2. mája 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 193, 20.7.2002, s. 33. Smernica naposledy zmenená a doplnená smernicou Komisie 2006/124/ES (Ú. v. EÚ L 339, 6.12.2006, s. 12).